Kota Bandung

Kota Bandung andre ya'ia da'ö sambua mbanua sebua ba Indonesia si no tobali ibu kota provinsi ba  Provinsi Jawa Barat, Indonesia. Kota Bandung sambua kota ma banua ba Indonesia numero öfa, aefa Jakarta, Surabaya, Medan. Fa'afasösö mbanua andre so ba zi 15.051 jiwa/km2. Bandung so ia ba 141 km fetaro tenggara Jakarta, 363 km fetaro ba gaekhula Kota Semarang, 400 km faoma ba Kota Yogyakarta, 675 km (sanörö Kota Semarang) & 765 km (sanörö Kota Yogyakarta) simanö göi, na fetaro gaekhula ia ba Kota Surabaya. Kota Bandung sambua kota sebua tanö raya ba Pulau Jawa. Ba gafuriata ndröfi si 2023, fa'ato niha mbanua ba Kota Bandung andre, no ikhamö sa'ae ba zi 2.569.107 niha.

Kota Bandung no angolifa moroi ba Cekungan Bandung(Bandung Raya), banua metropolitan sebua numero tölu ba Indonesia aefa mbanua Jabodetabek faoma Gerbangkertosusila. Kota Bandung göi no faola sibai ia ba Kota Cimahi faoma Kabupaten Bandung Barat ba gaekhula faoma gatumbukha, faoma Kabupaten Bandung ba gatumbukha faoma tanöyöu.

Kota da'a no tesura ba zoya ngawalö waö-waö ma sejarah penting si no irai alua ba Indonesia, ba gotalua zoya ya'ia da'ö nahia tefasindro sambua perguruan tinggi teknik si'oföna ba Indonesia (Technische Hoogeschool te Bandoeng–TH Bandung, ma ia'ada no la'ila sa'ae niha ba zi sagörö Indonesia ya'ia da'ö sotöi Institut Teknologi Bandung–ITB),Yat, H.Y., (1973), Development of higher education in Southeast Asia: problems and issues, Regional Institute of Higher Education and Development. hiza Bandung göi no sambua nahia wa'alua ngawalö wasuwöta ba ginötö kemerdekaan,Toer, K.S., Kamil, E., (1999), Kronik revolusi Indonesia, Vol. 1, Kepustakaan Populer Gramedia, ISBN 978-979-9023-27-8. ba hiza no irai tobali nahia wamalua Konferensi Asia-Afrika me döfi si 1955,Plummer, B.G., (2003), Window on freedom: race, civil rights, and foreign affairs, 1945-1988, UNC Press, ISBN 978-0-8078-5428-0. sambua wa'owulosama'ema söndra anti kolonialisme, mana'i Perdana Menteri India sotöi Jawaharlal Nehru ba pidato-nia ifa'ema wa Bandung andre ibu kota Asia-Afrika.See, S.T., Acharya, A., (2009), Bandung Revisited: The Legacy of the 1955 Asian-African Conference for International Order, NUS Press, ISBN 978-9971-69-393-0.

Ba ndröfi si 1990, Kota Bandung tefili sambua moroi ba zoya kota paling aman di dunia molo'ö survei nifalua majalah Time.Rafael V. L., Mrázek R., (1990), Figures of criminality in Indonesia, the Philippines, and colonial Vietnam, SEAP Publications, ISBN 978-0-87727-724-8.

Kota Bandung no tehöngö döinia ya'ia da'ö kota kembang, börö me ba zaman me mböröta kota da'ö no sambua mbanua si sökhi börö wa'oya geu-geu faoma so mbunga-bunga si baga-baga. Baero da'ö, Kota Bandung andre göi ba ginötö si no numalö asese sibai lakaoni ia faoma fogaoni: Paris van Java börö wa'asökhi mbanuania sifagölö ba Kota Paris ba Prancis. Börö wa'oya mall faoma factory outlet nomöi famanöi döi Kota Bandung andre nahia kota belanja, ba hiza ba ginötö iada'a Kota Bandung no todege ma'ifu numalö ba kota wisata kuliner. Ba ndröfi si 2007, konsorsium so ba ziha'uga Lembaga Swadaya Masyarakat ma na la'adogo-dogo'ö ia LSM internasional si no mombali'ö Kota Bandung sitobali pilot project kota fondrege kreatif se-Asia Timur.Suherman, S.A., (2009), Made in Bandung, DAR! Mizan, ISBN 978-979-752-872-0. Ba ginötö iada'a Kota Bandung no sambua mbanua khamötö dödö dozi niha somasi ba pariwisata faoma pendidikan.

 Geografi 
Kota Bandung no ifasui ia hili-hili, irege sikhala morfologi mbanuania hulö sambua mako sebua sibai ma ba ba li Indonesia lamane mangkuk raksasa, Na molo'ö geografis kota Bandung andre no so ia ba gotalua provinsi Jawa Barat, ba no so ba wa'alaŵa ±768 m moroi ba dete nasi, ba niti salaŵa no so ia tanö yöu ba wa alaŵa 1.050 meter  moroi ba dete nasi ba tanö raya na sambua mbanua sadogo-dogo no so ia ba wa'alaŵa ba zi 675 meter moroi ba dete nasi.

Sikhala geologis faoma tanö si so ba kota Bandung ba sifasui ya'ia te'a'asogö moroi ba zaman kwartier ba so khönia wenaeta danö alluvial furugö moroi ba letusan Gunung Tangkuban Parahu. Ngawalö material tanö yöu sito'ölönia ya'ia da'ö ngawalö andosol simanö göi ba zifasui ba gotalua mbanua faoma ba gaekhula, ba hiza na ba sifasui tanö yöu faoma ba wetaro ba gatumbukha tanönia fao ba ngawalö danö alluvial kelabu tanö sauri, la'undri.

Na lafaigi hewisa iklim kota Bandung andre, no so ia ba iklim pegunungan sokafu-kafu, ba sabasö-basö, so ia ba suhu rata-rata 23,5 °C, fa'alua deu ma curah hujan rata-rata 200,4mm faoma hawa'ara alua deu ba zi sarawaŵa so ba zi rata-rata 21,3 ngaluo ero waŵa.http://www.bandung.go.id  Iklim dan Wilayah  (diakses pada 14 Juli 2010)

Sinura moroi ba Kepala Dinas Tata Ruang Kota Bandung, ya'ia da'ö Bambang Suhari, no ifa'ema wa;, ba ndröfi si 2022, no so 153 ribu m² danö ma lahan nahia lewatö sozawili ba mbanua andrö si so ba zi 13 TPU ba kota Bandung. 130 ribu m² ba danö lewatö andrö no te'oguna'ö irege hatö 23 ribu m² zitoröi. So dombua lewatö si tola nasa la'oguna'ö ya'ia da'ö ba Taman Pemakaman Umum Cikadut (Bandung) ma TPU Cikadut faoma Taman Pemakaman Umum Nagrog ma TPU Nagrog.

 Waö-waö ma Sejarah 
jmpl|220px|ki|sikhala Jalan Braga numalö tanö yöu ba ndröfi si 1908

Fehede Bandung andre tehalö moroi ba ngawua wehede bendung mazui bendungan me no irai möi nidanö yaŵa moroi ba nuo nidanö Citarum börö lava si'otarai Gunung Tangkuban Parahu sanga'asogö idanö sifaonö ma na ba li Indonesia lamane; telaga. Turia ma hikaya ma sifagöna ya'ia Legenda nidunö-dunö ndra satua meföna ba Bandung wa töi kota Bandung andre tehalö moroi ba zolohe idanö ya'ia da'ö dua rozi dundraha no laböbö dua-duania nikaoni faoma töi perahu bandung ni'oguna'ö Bupati Bandung, R.A. Wiranatakusumah II, ba wangosisi'ö uo nidanö Ci Tarum ba wangalui nahia wedadao ba kabupaten sibohou meluo da'ö ba wamalalini ibu kota si'oföna ba Dayeuhkolot, Bandung.

Molo'ö filosofi Sunda, ngawua wehede Bandung no tehalö göi ia moroi ba wanatöi sambua fanguma'ö ya'ia da'ö; Nga-Bandung-an Banda Indung, fehede si no labali'ö ia fehede sakral ba luhur me so khönia misa nilai ajaran Sunda. Nga-Bandung-an eluahania no muifaigi, mu'ila menyaksikan mazui mamaduhu'ö ma bersaksi. Banda ya'ia da'ö ngawalö si so ba danö si so fa'auri simane ba danö ba hegöi si so ba dalumbanua ma atmosfer, he sauri saliŵa-liŵa ba danö simanö göi zi lö mohanu-hanu ma benda mati. Fehede sifagölö eluaha moroi ba wehede banda ya'ia da'ö harato ma harta. Indung eluahania Ina ma Ibu mazui numalö wamo'eluaha ya'ia zifakhai ba danö ma Bumi, ma nikaoni göi faoma Ibu Pertiwi nahia wetaro Banda''.

Kategori:Nias
Kategori:Bohou tesura